OzLabs/hebrew-wiki-articles huggingface dataset:
Razor

Razor הוא אוסף כללי תחביר המרחיבים את ASP.NET, המאפשר להשתמש בקוד #C או VB.NET שיבוצע בצד-השרת (Server-Side) ליצירת דפי אינטרנט דינמיים.

== רקע ==
ל Razor יתרון על NET. בכך שהוא מאפשר לכתוב את הקוד בתוך הדף המפותח והוא קל ללימוד ולשימוש. 
ל Razor כללי תחביר דומים ל PHP ול- Classic ASP, המוכרים למפתחים ותיקים.

Razor שוחרר ל Visual Studio 2010 בינואר 2011 כחלק מ MVC3 ו "Microsoft WebMatrix tool set".

== מבוא ==
התחביר מבוסס על #C ומאפשר למפתח להשתמש בתבניות HTML. במקום להשתמש ב <code><%= %></code> של ASP.NET ASPX ב Razor מתחילים בלוק קוד בסימן '@' ולא צריך לעטוף את הקוד בתבנית XML המגדירה תחילה וסוף של הבלוק.

דוגמה: 
<syntaxhighlight lang="html">
<ul>

@for (int i = 0; i < 10; i++) 
{
<li>@i</li>
}
</ul>
</syntaxhighlight>

==קישורים חיצוניים==
* 

קטגוריה:תקשורת מחשבים
ספייס (אמצעי לחימה)

ספייס 1000
ספייס 2000 מורכב על פצצה של [[חיל האוויר הישראלי]]
ספייס (באנגלית: SPICE, ראשי תיבות של Smart, Precise Impact, Cost-Effective) היא סדרת ערכות הנחיה שפותחה בישראל על ידי חברת רפאל מערכות לחימה מתקדמות. הערכה מאפשרת להפוך פצצה מוטלת רגילה לפצצה חכמה באמצעות הנחיה המבוססת על חיישן אלקטרואופטי או GPS. בשל דיוקה הרב של הספייס היא מכונה לעיתים בתקשורת "טיל", למרות שאין לה הנעה משלה אלא היא דואה או גולשת באוויר.

ערכת ההנחיה "ספייס" כוללת ראש ביות בעל מערכת ניווט אינרציאלית (INS) ומערכת GPS. הספייס שולחת תמונה עד לפגיעתה. הספייס מתקנת את מסלולה תוך כדי מעוף באמצעות כנפיים מתקפלות וסנפירים שונים. הטווח של הספייס יכול להגיע ל-150 ק"מ. חסרונה העיקרי של הספייס הוא מחירה הגבוה, עקב ההנחיה האלקטרואופטית היקרה, שנעדרת ממערכות הנחיה דוגמת ה-JDAM.
בעזרת הספייס הופכת הפצצה למדויקת עם רדיוס פגיעה של עד 3 מטרים מהיעד המתוכנן. המערכת ניתנת להרכבה על F-15 איגל, F-16 פייטינג פלקון ופאנביה טורנדו, ומורכבת על פצצות שימוש כללי מסוג MK-83 ו-MK-84 וכן על BLU-110, BLU-109, RAP-1000, RAP-200.

ישנם 3 דגמים של המערכת: Spice 250, Spice 1000 ו-Spice 2000. המספר מציין את משקל הפצצה בליברות. Spice 250 היא מערכת עצמאית, היינו כוללת את הפצצה עצמה ולא מורכבת על פצצה קיימת. ב-2021 רפא"ל יצאו עם גרסה חדשה של ה-Spice 250 לטווח ארוך יותר בשם Spice 250 ER.
{| class="wikitable"
|-
! שם הפצצה !! משקל (ק"ג) !! כינוי בחיל האוויר
|-
| Spice 2000 || 900 || ברד פלדה
|-
| Spice 1000 || 450 || ברד קל
|-
| Spice 250 || 125 || ברד קטן
|-
| Spice 250 ER || 125 ||
|}
רפאל. ספייס 250 בודד על הכנף הימנית ליד ספייס 1000. רביעיית ספייס 250 על הכנף השמאלית. ביצוע הדגם: "מה-טוב פתרונות המחשה"]]
כפיתוח המשך לטיל האוויר-קרקע פופאי (AGM-142 Have Nap), הספייס היא מוצר מתוצרת רפאל. הספייס הגיעה לבשלות מבצעית בשנת 2003 בטייסת F-16 של חיל האוויר הישראלי. ב-2018 נקלט בחיל האוויר הישראלי דגם משופר של ספייס 1000 בשם "ברד קל". גם חיל האוויר ההודי מפעיל פצצות מסוג זה. בפצצת ברד קל נעשה שימוש מוצלח בסכסוך ישראל–איראן–חזבאללה בסוריה. על פיתוח הפצצה וקליטתה בחיל האוויר זכו צוותים של חיל האוויר, רפאל ואלביט מערכות בפרס ביטחון ישראל ב-2019.

== מפעילים ==
* 
* <ref></ref>
* 
* 
* 
* 

== ראו גם ==
* JDAM
* נשק מונחה

== קישורים חיצוניים ==

* [http://www.rafael.co.il/4512-2680-EN/Marketing.aspx Spice] באתר רפאל - מערכות לחימה מתקדמות
* 

== הערות שוליים ==

קטגוריה:רפאל: טילים
קטגוריה:חיל האוויר הישראלי: אמצעי לחימה
קטגוריה:פצצות מונחות
5-HO-DiPT

5-HO-DiPT (5-hydroxy-N,N-di-iso-propyltryptamine) הוא נגזרת של טריפטמין הפועל כאגוניסט לסרטונין. הוא ידוע כמטבוליט של סם פסיכדלי ידוע יותר בשם 5-MeO-DiPT.<ref></ref>

==קישורים חיצוניים==

* [http://www.fsijournal.org/article/S0379-0738(05)00629-8/abstract A fatal poisoning with 5-methoxy-N,N-diisopropyltryptamine, Foxy], 2005
* [https://isomerdesign.com/PiHKAL/explore.php?domain=tk&id=5091 מידע מפורט]

== הערות שוליים ==

 
קטגוריה:סמים פסיכדליים
קטגוריה:טריפטמינים
שרית שנער

שרית שנער (נולדה ב-9 ביוני 1983) היא כדורגלנית ישראלית, ששימשה כקפטנית נבחרת ישראל לנערות. מחלוצות כדורגל הנשים בישראל ומלכת השערים של ליגת העל בכדורגל נשים במשך שלוש שנים רצופות.

==ביוגרפיה==
שנער ילידת קיבוץ גלאון, שם גדלה עד גיל 18. בגיל שבע החלה להתאמן במגוון ענפי ספורט, בהם כדורעף וכדורסל. בגיל 15 החלה להתמקצע בשטח הכדורגל. למדה בבית-הספר היסודי האזורי "שדות" בקיבוץ בית ניר ולאחר מכן בתיכון האזורי "צפית" בקיבוץ כפר מנחם במגמות כימיה וביולוגיה.

בשנת 1998 עם הקמת הליגה לנשים, הצטרפה שנער לקבוצת אס"א תל אביב, בה שיחקה מגיל 15 עד גיל 20. במקביל, החלה לשחק נבחרת ישראל לנערות, בה שמשה כקפטן הנבחרת במשך 3 שנים והיא מלכת השערים שלה.

במסגרת הצבא, שירתה כספורטאית מצטיינת במחוז מרכז של פיקוד העורף. עם שחרורה, נסעה לשחק בליגת המכללות ב-West Texas A&M University, שלוחה של אוניברסיטת טקסס A&M. שם למדה לתואר ראשון בכימיה. בעונת 2007/2008 שיחקה בליגה המקצוענית בגרמניה, הבונדסליגה בקבוצת המבורג Hamburg S.V. בשנת 2008 עברה לשחק בקבוצת Sonderjske בדנמרק וב-2009 חזרה לארץ לקבוצת האם שלה אס"א תל אביב בה היא משחקת עד היום. בשנת 2010 החלה ללמוד לתואר שני במנהל עסקים באוניברסיטת בן-גוריון במסלול מצטיינים שאותו סיימה בהצטיינות יתרה.

כיום מתגוררת שנער בכפר נטר, בת זקונים לאדי ומטי ולה שלושה אחים.

==קריירה מקצועית==
בחזרתה ארצה עבדה שנער במכון וינגייט 3 שנים בתור עוזרת למנהל בית הספר למאמנים.

בשנת 2013 ניהלה את המכבייה לנוער, בהמשך ניהלה את אליפות אירופה בהרמת משקולות, ניהלה את אגף תחבורה באליפות אירופה לנבחרות צעירות בכדורגל U21 והייתה שותפה לגביע הפדרציה בטניס.

משמשת כשגרירת אתנה, ומאז אפריל 2014, מכהנת כמנכ"לית איגוד ההתעמלות בישראל; תחילה תחת יו"ר איגוד ההתעמלות הקודם, אופיר פינס-פז, וכיום תחת היו"ר הנוכחית, כנרת צדף.

==הישגים==
* 2000-1999 אליפות ראשונה במסגרת קבוצת אס"א תל אביב
* 2014-2009 חמש אליפויות מדינה ושלוש פעמים זכייה בגביע המדינה
* 2012-2011 השתתפות בליגת האלופות עם אס"א תל אביב - שותפה להישג ההיסטורי של הקבוצה, עלייה לשלב 32 האחרונות באירופה
* 2014-2012 מלכת השערים של הליגה הישראלית (עונת 2012/2013 - 35 שערים, ועונת 2013/2014 - 28 שערים)
* 2012-2013 שחקנית העונה בליגת הנשים

== מאמנים חשובים בחייה ==
* אלון שרייר - לשעבר מאמן אס"א תל אביב
* רוני שניידר
* דדה בר כליפה

==קישורים חיצוניים==

* [http://%20http://www.haaretz.co.il/sport/1.1285670%20%20 אורי טלשיר, כדורגל נשים: שרית שנער רוצה למלא את מקומה של סילבי ז'אן, באתר הארץ, 18 באוקטובר 2009]
* [http://football.org.il/Leagues/Pages/PlayerDetails.aspx?PLAYER_ID=32192%20 שרית שנער, באתר ההתאחדות לכדורגל בישראל]
* 
* 

==הערות שוליים==

קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות ישראליות בליגת המכללות בארצות הברית
קטגוריה:כדורגלנים ישראלים באירופה
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:כדורגלניות אס"א תל אביב
קטגוריה:גלאון (קיבוץ): אישים
קטגוריה:נשות המושב
קטגוריה:אנשי המושב
קטגוריה:מועצה אזורית חוף השרון: אישים
קטגוריה:בוגרות אוניברסיטת טקסס A&M
קטגוריה:בוגרי אוניברסיטת טקסס A&M
קטגוריה:ישראליות שנולדו ב-1983
קטגוריה:ישראלים שנולדו ב-1983
Sky Shield

Sky Shield מותקן על מטוס מסוג [[F-16]]
Sky Shield הוא שמה של מערכת לוחמה אלקטרונית מתקדמת לחסימת מכ"מים המותקנת על מטוסי קרב, תוצרת חברת רפאל.

המערכת מותקנת בפוד על מטוס קרב ומאפשרת הטעיית מכ"מי אויב בזירה עוינת ובכך מספקת אמצעי הגנה לכח תוקף. המערכת יכולה ליצור מסדרון פעולה בטוח עבור מספר מטוסים. 

הפוד מכסה ספקטרום מ-D Band עד KU Band, כולל אינטרפרומטר דיגיטלי לזיהוי אות, משדר "ESAT" בגרטור טכניקות לוחמה אלקטרונית מסוג (Digital Radio Frequency Memory).

המערכת נמכרה לחיל האוויר הברזילאי בשנת 2006 עבור מטוסי ה-AMX ולשימושים אחרים.

== קישורים חיצוניים ==
* [https://he.rafael.co.il/worlds/air-and-space/תקשורת-ולוחמה-אלקטרונית/ דף המוצר] באתר רפאל

קטגוריה:רפאל: מוצרים
קטגוריה:לוחמה אלקטרונית
פוטנטיות

בפרמקולוגיה, פוטנטיות (באנגלית: Potency) היא מדד של כמות התרופה הנדרשת כדי לייצר אפקט של עוצמה נתונה. לדוגמה, תרופה בעלת פוטנטיות גבוהה (למשל, פנטניל, אלפראזולאם, הלופרידול) מעוררת תגובה נתונה בריכוזים נמוכים, בעוד שתרופה בעלת פוטנטיות נמוכה (למשל: קודאין, דיאזפאם, כלורפרומאזין) תעורר תגובה זהה רק במתן ריכוז גבוה יותר. 

הפוטנטיות היא פועל יוצא של הזיקה והיעילות של התרופה. הזיקה היא יכולת התרופה להיקשר לרצפטור. היעילות היא רמת התגובה שנגרמת מקישור התרופה לרצפטור. התגובה שווה לאפקט, ותלויה הן בתרופה הנקשרת והן ברצפטור הנקשר, שמייצרים יחד את התגובה לתרופה. האגוניסט, הליגנד, התרופה או ההורמון נקשרים לרצפטור וגורמים לתרופה. 

פוטנטיות גבוהה יותר לא בהכרח משמעה כי יש לתרופה תופעות לוואי קשות יותר, אך בהכרח שהן יותר בעלי סיכוי ״טוב״ לגרום להרעלה מאשר אלו בעלות הפטנטיות הנמוכה יותר: תרופות בעלות פוטנטיות גבוהה עלולות להיות רעילות מאוד (לדוגמה, תרופות לסרטן), לכן נדרשת זהירות רבה בפיתוח תרופות מסוג זה.

ניתן לסווג תרופות על פי הפוטנטיות שלהן, על ידי שימוש בסיווגים שונים. השיטה הנפוצה ביותר היא שיטת ארבע הקטגוריות של SafeBridge. עם זאת, יש שיטות סיווג רבות אחרות, בהן Merck system, Roche system, ו-Affygility system.

==קישורים חיצוניים==

קטגוריה:פרמקולוגיה
אס"א תל אביב (כדורגל נשים)

מועדון כדורגל נשים אס"א תל אביב היא קבוצת כדורגל נשים של מועדון הספורט אס"א תל אביב (אגודת ספורט אוניברסיטת תל אביב) והיא משחקת בליגת העל בכדורגל נשים. מאז פתיחת הליגה ב-1998 זכתה הקבוצה בשמונה אליפויות (המספר הרב ביותר בליגה) ובחמישה גביעים.

הקבוצה שיחקה במוקדמות גביע אופ"א לנשים שמונה פעמים. בעונת 2011/2012 הגיעה להישג הגדול שלה במפעל כשעברה את שלב המוקדמות והעפילה לשלב הפלייאוף של הטורניר, אך הפסידה לקבוצת "טורס קלסיו" האיטלקית. בעונת 2013/2014 היא הוגרלה בשלב המוקדמות לבית 8, אך לא העפילה לאחר ניצחון אחד ושני הפסדים.

בעבר שיחקו בין השאר השחקניות תמרה קוצ'ן, מורן לביא, עדי שטיין, שרית שנער וסילבי ז'אן.

המועדון כולל גם קבוצת בוגרות נוספת, אס"א תל אביב ב', המשחקת בליגה הארצית וכן קבוצות נערות לארבע קבוצות גיל. מנהלת הקבוצה היא רותי אלעג'מי ומנהלת מחלקת הנערות היא נעמי שבי.

==תארים==
* אליפויות: 8
** 1999/2000, 2009/2010, 2010/2011, 2011/2012, 2012/2013, 2013/2014, 2014/2015, 2018/2019

*גביעים: 5
** 2010/2011, 2011/2012, 2013/2014, 2016/2017, 2018/2019

==קישורים חיצוניים==

* 
* [http://www.uefa.com/teamsandplayers/teams/club=2601823/profile/index.html אס"א תל אביב], באתר אופ"א
* [http://int.women.soccerway.com/teams/israel/as-tel-aviv-university/10059/ אס"א תל אביב], באתר Soccerway

==הערות שוליים==

קטגוריה:קבוצות כדורגל נשים ישראליות
קטגוריה:תל אביב-יפו: מועדוני ספורט
קטגוריה:תל אביב-יפו: קבוצות כדורגל
וילמומבל

וילמומבל (בצרפתית Villemomble) היא קומונה בעלת 28,000 תושבים, בפרווריה המזרחיים של פריז, השוכנת במרחק של 12.1 קילומטר ממרכז פריז.

הקומונה שייכת לקנטון וילמומבל ברובע רנסי במחוז סן-סן-דניס, בחבל איל-דה-פראנס.

==תחבורה==
בווילמומבל ישנה תחנה של הרכבת הפרברית הצרפתית RER בקו E.

==ערים תאומות==
וילמומבל מספר ערים תאומות, והן:
* .
* .
* .

==קישורים חיצוניים==

* 

קטגוריה:סן-סן-דני: ערים
באייה

מרכז העיר (2011)
באייה (בצרפתית: Bayeux) היא עיר וקומונה במחוז קלבדוס שבנורמנדי, צרפת. העיר נמצאת 7 ק"מ מחוף תעלת למאנש, ו-30 ק"מ צפונית-מערבית מקן, על הדרך המובילה בין פריז-קן-שרבור. בעיר מתגוררים (נכון ל-2011) 13,511 תושבים.

במוזיאון מיוחד (Musée de la Tapisserie de Bayeux), מוצג שטיח מפורסם הקרוי על שם העיר מהמאה ה-11, מתעד את האירועים שהובילו לקרב הייסטינגס שבעקבותיו כבשו הנורמנים את אנגליה מידי הסקסונים. שטיח באייה נחשב לאחת מיצירות האמנות הגדולות של ימי הביניים. השטיח היה מוצג קודם בקתדרלת באייה.

לאורך העיר זורם הנהר אור שזרימתו נוצלה להקמת טחנות מים לצרכים שונים. שתיים מהן עדיין פועלות.

==היסטוריה==
===העת העתיקה===
בעת האימפריה הרומית נודעה העיר בשם "אוגוסטודורום" (Augustodurum, כלומר: שער אוגוסטוס קיסר). מאוחר יותר קיבלה העיר את שמה משם שבט קלטי שהתגורר במקום, ה-Baiocasses ("בעלי הצמות הבלונדיניות"). העיר מוזכרת גם בכתבי תלמי, בשם "Noemagus Biducassium" (השוק החדש של ה-Baiocasses).

===ימי הביניים===
העיר נהרסה כמעט כליל במהלך פשיטות הויקינגים בשנת 890, אך נבנתה בשנית במאה ה-10. העיר שגשגה תחת שלטון הבישוף אודו מבאייה, אחיו למחצה של ויליאם הראשון, מלך אנגליה. אולם קרנה ירדה ב-1050 כאשר העיר קן הפכה לעיר השלטון של ויליאם. במהלך מלחמת הנרי הראשון, מלך אנגליה באחיו רובר השני, דוכס נורמנדיה, בשנת 1106, שרף הנרי את העיר כדי שתשמש אזהרה לשאר הדוכסות. ב-14 באפריל 1450, במהלך מלחמת מאה השנים נכבשה העיר בידי שארל השביעי, מלך צרפת, אך תושבי העיר לא נפגעו.

===העת החדשה===
טנקי [[M4 שרמן של הצבא הבריטי ברחובות באייה במהלך כיבוש נורמנדי]]
במהלך מלחמת העולם השנייה העיר הייתה הראשונה מבין ערי צרפת ששוחררו בידי כוחות בעלות הברית במהלך הפלישה לנורמנדי. הגנרל שארל דה גול נשא בעיר נאום מפורסם, הקרוי על שם העיר, בו ביקש את אמון ההמונים להקמת ממשלה צרפתית עצמאית בסיוע ארצות הברית. שנתיים מאוחר יותר, ב-16 ביוני 1946, נשא דה-גול נאום נוסף בו שירטט את דמותה של ממשלת צרפת על-פי חזונו. קווים אלו באו לידי ביטוי בחוקת הרפובליקה הצרפתית החמישית.

==ערים תאומות==
לעיר ברית ערים תאומות עם מספר ערים ברחבי העולם:
*
*
*
*
*
*

==ראו גם==
*בית הקברות הצבאי בבאייה

== קישורים חיצוניים ==

* 

* 

==הערות שוליים==

*
קטגוריה:נורמנדי תחתית: ערים
<gallery>
File:Aure River in Bayeux.jpg|טחנת מים בבאייה
File:Exterior of Cathédrale Notre-Dame de Bayeux.jpg|קתדרלת נוטר דאם בבאייה
File:Musée de la Tapisserie de Bayeux (7).jpg|מוזיאון השטיח בבאייה
File:Musée de la Tapisserie de Bayeux (3).jpg|מוזיאון השטיח בבאיה
</gallery>
אידיאל (אלגברת לי)

באלגברה מופשטת, אידיאל של אלגברת לי הוא תת-מרחב וקטורי שלה הסגור לפעולה. האידיאלים של אלגברת לי מקבילים לתת חבורות בתורת החבורות ולאידיאלים של חוגים, ומהווים מינוח בסיסי וחשוב בתורת המבנה של אלגברות לי.

==הגדרה פורמלית==

תהי <math>L</math> אלגברת לי מעל שדה <math>F</math>. תת-מרחב וקטורי <math>I</math> של <math>L</math> נקרא אידיאל אם מתקיים <math>\forall x \in L,y \in I : [x,y] \in I</math>, או בשקילות
<math>[I,L] \subseteq I</math>. אם <math>I</math> אידיאל של <math>L</math>, מסמנים <math>I \triangleleft L</math>.

אלגברת לי נקראת פשוטה אם אין לה אידיאלים לא טריוויאליים.

==תכונות==
* מרחב האפס והמרחב כולו הם אידיאלים.
* המרכז של אלגברת לי הוא אידיאל.
* <math>[L,L]</math> אידיאל של <math>L</math>.
* אם <math>I,J</math> אידיאלים של <math>L</math> גם סכומם <math>I+J=\{i+j:i \in I, j\in J\}</math> אידיאל.

==אלגברת המנה==
באותו האופן בו בונים ממרחב מנה של מרחב וקטורי, או חוג מנה, אפשר לבנות גם אלגברת מנה של אלגברת לי באידיאל נתון שלה.

פורמלית, המרחב מסומן על ידי <math>L/I</math>; כקבוצה הוא שווה למרחב המנה (כמרחב וקטורי), והוא הופך להיות אלגברת לי עם הפעולה <math>[x+I,y+I]=[x,y]+I</math>, שמוגדרת היטב.

לאחר הגדרה זו, אפשר להגדיר הומומורפיזם אלגברות לי (כך שישמור את הפעולה), ולהוכיח את משפטי האיזומורפיזם, בצורה אנלוגית לחלוטין לזו מתורת החוגים.

==ראו גם==
* אידיאל (אלגברה)
* חוג מנה

==לקריאה נוספת==
<div class="mw-content-ltr">
*Introduction to Lie Algebras and Representation Theory, James Humphreys, 6-7
</div>

קטגוריה:אלגבראות לי
גביע דייוויס 1911

אתגר הטניס הבינלאומי 1911 (באנגלית: 1911 International Lawn Tennis Challenge) הייתה התחרות העשירית במניין של מה שנודע היום כ"גביע דייוויס". בשנת 1910 התחרות לא נערכה.

מחזיקי הגביע היו נציגי אוסטרליה-ניו זילנד (אוסטרלאסיה) וסוכם שמשחק הגמר ייערך בניו זילנד. לתחרות נרשמו ארצות הברית ובריטניה. המשחק בין הקבוצות נערך בניו יורק, ארצות הברית ב-12-9 בספטמבר. האמריקאים ניצחו עם התוצאה 1:4.

משחק על התואר נערך ב-1-3 בינואר 1912 בקרייסטצ'רץ', ניו זילנד. במקור המשחק היה צריך להתחיל בסוף דצמבר, אך נדחה בגלל הגשם. בהרכב הנבחרת המארחת היה שינוי - טוני וילדינג לא השתתף. המשחק הסתיים בניצחון של מחזיקי הגביע בשנים האחרונות עם תוצאה 0:4. בכך הם זכו בגביע הפעם הרביעית ברציפות.

==משחק הגמר==
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" אוסטרלאסיה 4
! colspan="2" align="center" | קרייסטצ'רץ', ניו זילנד 1-3 בינואר 1911 דשא 
! colspan="4" align="center" | ארצות הברית 0
|- bgcolor=#ddfddf
! colspan="3" " |.
| 1
| 2
| 3
| 4
| 5
|-
! rowspan="2"| 1 
|נורמן ברוקס ||6 ||2||6 || 6 || 
|-
| || בילס רייט ||4 ||6 ||3 || 3 || 
|-bgcolor= #EAE3D8
! rowspan="2"| 2
|רודני הית ||2 ||6 ||7|| 6 || 
|- bgcolor= #EAE3D8 
| || ויליאם לרנד ||6 ||1 ||5 || 2 || 
|-
! rowspan="2"| 3
| נורמן ברוקס/אלפרד דאנלופ||6 ||5||7 ||6 || 
|- 
| ||מוריס מקלאפלין/בילס רייט ||4 ||7 || 5|| 4 || 
|-bgcolor= #EAE3D8
! rowspan="2"| 4
|נורמן ברוקס ||6 ||3||4 || 6 || 6 
|- bgcolor= #EAE3D8 
| || מוריס מקלאפלין ||4 ||6 || 6 || 3 || 4 
|-
! rowspan="2"| 5
| רודני הית || || || || || || 
|- 
| || בילס רייט || || || || || 
|}

הערה: המשחק החמישי לא נערך.

==קישורים חיצוניים==

* [http://www.daviscup.com/en/draws-results/tie/details.aspx?tieId=10000716 נתונים על התחרות]

קטגוריה:תחרויות טניס ב-1911
1911
1911
קטגוריה:ניו יורק: תחרויות טניס
1911
קטגוריה:1911 בארצות הברית
קטגוריה:כרייסטצ'רץ'
קזואר בנט

קזואר בנט (שם מדעי: Casuarius bennetti) הוא המין הקטן ביותר של קזואר, שמצוי בגינאה החדשה, בבריטניה החדשה ובאי שבאינדונזיה. הוא קרוי על שמו של ג'ורג' בנט, המדען הראשון שזיהה אותם כמין נפרד לאחר שהובאו מספר פרטים מגינאה החדשה לאוסטרליה.

בית הגידול המועדף עליו הוא יערות הרריים טרופיים וסובטרופיים, בגובה של עד כ־3,000 מטרים מעל גובה פני הים. גובהם של הקזוארים הוא כ־99 עד 150 ס"מ ומשקלם כ־17.6 עד 26 ק"ג. אורכו של המקור הוא כ־11 עד 12.2 ס"מ. בשונה ממינים אחרים של קזוארים, לקזואר בנט אין דלדל.

כל גופם של הקזוארים שחור, מלבד צווארם, שצבוע בכחול עם כתמים ורודים, ולחייהם הוורודות. מעל מקורם וראשם יש קסדה אפורה, שמסייעת להם לפלס את דרכם ביער. הנקבות דומות לזכרים, אך גדולות מהן, צבעיהן בוהקים יותר וקסדותיהן גדולות יותר. הקזוארים חיים כבודדים, וניזונים מפירות שנפלו, חרקים ובעלי חוליות קטנים. הם מתקשרים בעזרת קולות "בום" בתדר נמוך, קרוב לסף התחתון של ספקטרום השמיעה האנושי.

בגלל איבוד בתי גידול, ציד והחזקה בשבי, קזואר בנט הוכרז כ"קרוב לסיכון" על ידי ארגון IUCN בין השנים 2004–2013. עם זאת, ב־2015 שונה הדירוג ל"ללא חשש" לאחר התייצבות בשיעורי הריבוי, והתמתנות הלחץ מפני סכנת הציד.

אנשי הקאראם מרמות גינאה החדשה מכנים עופות מעופפים ועטלפים "יאקט", ואת קזואר בנט, המין היחיד של עוף לא־מעופף שנמצא באזור זה, בשם "קובטי".

== קישורים חיצוניים ==

== הערות שוליים ==

קטגוריה:בעלי חיים שתוארו ב-1857
קטגוריה:טקסונים שתוארו בידי ג'ון גולד
קטגוריה:קזואריים
קטגוריה:פפואה גינאה החדשה: עופות
קטגוריה:עופות יערות הגשם של אוקיאניה
אבימי בר פפי

אבימי בר פפי היה אמורא בן הדור השלישי, חברם של רב נחמן ועולא (בתלמוד הבבלי מסופר שישבו יחד).

==קישורים חיצוניים==

* 
* 

==הערות שוליים==

קטגוריה:הדור השלישי לאמוראי בבל
רבי אלכסנדרי

רבי אלכסנדרי היה אמורא ארץ ישראלי בדור השני והדור השלישי. תלמידם של האמוראים רבי יוחנן ורבי יהושע בן לוי.
הוא היה דרשן גדול, וכל מאמריו בתלמוד עוסקים בענייני אגדה.
מימרות רבות בענייני אגדה מופיעות בשמו בתלמוד, ומהמפורסמות שבהן, שהיה הולך ומכריז מי מי רוצה לחיות? וכשהתקבצו סביבו אנשים היה מראה להם את הפסוק מי האיש החפץ חיים וכו' נצור לשונך מרע.

==קישורים חיצוניים==

* 
* [http://www.jewishencyclopedia.com/articles/1170-alexandri רבי אלכסנדרי באנציקלופדיה היהודית (אנגלית)]

==הערות שוליים==

קטגוריה:הדור השני לאמוראי ארץ ישראל
קטגוריה:הדור השלישי לאמוראי ארץ ישראל
קטגוריה:תלמידי רבי יוחנן
ג'ייק והפיראטים מארץ לעולם לא

ג'ייק והפיראטים מארץ לעולם לא (באנגלית: Jake and the Never Land Pirates) היא סדרת טלוויזיה מונפשת אמריקאית לילדים המשודרת בערוץ בדיסני ג'וניור.

==עלילה==
ג'ייק וחבורת "הפיראטים הצעירים" יוצאים לחלץ את החפצים שלהם שנגנבו על ידי מנהיג שודדי ים מרושע בשם קפטן הוק, באחד מהפרקים שלהם הם פגשו את פיטר פן.

==דמויות==
* ג'ייק (Jake) (דניאל מגון) - ילד פיראט והמנהיג של קבוצת "הפיראטים הצעירים".
* איזי (Izzy) (נעמה אוזן) - הבת היחידה בקבוצת "הפיראטים הצעירים".
* קאבי (Cubby) (לורן סביר) - הצעיר מבין קבוצת "הפיראטים הצעירים".
* סקאלי (Skully) (גדי לוי) - התוכי של ג'ייק.
* קפטן הוק (Captain Hook) (מתי אטלס) - מנהיג שודדי הים הרשע הגונב כמה חפצים מ"הפיראטים הצעירים". בסדרה להוק יש מספר קרסים הכוללים יכולות שונות כמו: קרס עם מדחף שעמו הוא יכול לטוס. 
* מר סמי (Mr. Smee) (דן שצברג) - שודד ים זקן אשר משרת את קפטן הוק, טוב לב.
* שארקי (Sharky) (עמי מנדלמן) - שודד ים שמן ועוזרו של קפטן הוק. גרסת לייב אקשן שלו שרה את שירי הסיום בתוכנית לצד בונס. 
* בונס (Bones) (לירון לב) - שודד ים רזה ועוזרו של קפטן הוק. גרסת לייב אקשן שלו שרה את שירי הסיום בתוכנית לצד שרקי. 
* פיטר פן (Peter Pan) (לירון לב) - חבר של קבוצת "הפיראטים הצעירים".
* טינקרבל (Tinker Bell) - פייה שמשמשת כחברתו ושותפתו של פיטר פן. 
* ג'סיקה האדמונית (Red Jessica) (לורן סביר) - פירטית ג'ינג'ית ונועזת שמשמשת כמושא אהבתו של הוק. בעלת חתולה בשם רוזי וטיגריסית בשם סשה. הסמל שלה הוא ורד. 
* התנין המתקתק - תנין שמשמש כאויבו של הוק. תקתוק השעון שבבטנו מתריע על בואו. 
* התמנון - תמנון שמופיע בתור אויבו השני של הוק. הופיע במקור בסרט פיטר פן 2.

== שידור ==

==היחס שבין הסדרה לסרטים של פיטר פן ==
ע"פ סרט הטלוויזיה "המאבק על הספר", הסדרה של ג'ייק והפירטים התרחשה בין שני הסרטים. כשג'ייק וחבורתו באו לבקר את ונדי ואת שני אחיה ג'ון ומייקל, הם היו צריכים לעזור להם להשיב ספר על הודות ההרפתקה שלהם בארץ לעולם לא, שאותו כתבה ונדי בעצמה, מידיו של הוק שגנב אותו. ולמרות זאת, התמנון מהסרט השני מככב כאויבו של הוק לצד התנין המתקתק.

==קישורים חיצוניים==

* 

* 

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:דיסני ג'וניור: סדרות
קטגוריה:פיטר פן של דיסני
גביע דייוויס 1912

אתגר הטניס הבינלאומי 1912 (באנגלית: 1912 International Lawn Tennis Challenge) הייתה התחרות ה-11 במניין של מה שנודע היום כ"גביע דייוויס".

מחזיקי הגביע היו נציגי אוסטרליה-ניו זילנד (אוסטרלאסיה) וסוכם שמשחק הגמר ייערך באוסטרליה. לתחרות נרשמו ארצות הברית, בריטניה וצרפת. המשחק בין בריטניה לבין צרפת נערך בפוקסטון, בריטניה, ב-13-11 ביולי. הבריטים ניצחו עם התוצאה 1:4. מכיוון שארצות הברית לא הצליחה לארגן נבחרת מלאה לקראת המשחק מול בריטניה, הבריטים עלו ישירות למשחק נגד אוסטרלאסיה.

משחק על התואר נערך ב-28-30 בנובמבר במלבורן, אוסטרליה. המשחק הסתיים בניצחון בריטי עם תוצאה 2:3.

==משחק הגמר==
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" אוסטרלאסיה 2
! colspan="2" align="center" | סידני, אוסטרליה 28-30 בנובמבר 1912 דשא 
! colspan="4" align="center" | בריטניה 3
|- bgcolor=#ddfddf
! colspan="3" " |.
| 1
| 2
| 3
| 4
| 5
|-
! rowspan="2"| 1 
|נורמן ברוקס || 6 ||3||7 || 2 || 
|-
| ||ג'יימס פארק||8 ||6 ||5 || 6 || 
|-bgcolor= #EAE3D8
! rowspan="2"| 2
| רודני הית' ||7 ||4 ||4|| 4 || 
|- bgcolor= #EAE3D8 
| ||צ'ארלס דיקסון||5 ||6 ||6 || 6 || 
|-
! rowspan="2"| 3
| נורמן ברוקס/אלפרד דאנלופ||6 ||6||7 || || 
|- 
| || אלפרד בימיש/ג'יימס פארק ||4 ||1 || 5|| || 
|-bgcolor= #EAE3D8
! rowspan="2"| 4
|נורמן ברוקס ||6 ||6||6 || ' || 
|- bgcolor= #EAE3D8 
| ||צ'ארלס דיקסון ||2 || 4 || 4 || || 
|-
! rowspan="2"| 5
| רודני הית' || 2 || 4 || 4 || || || 
|- 
| || ג'יימס פארק ||6 ||6 || 6 || || 
|}

==קישורים חיצוניים==

* [http://www.daviscup.com/en/draws-results/tie/details.aspx?tieId=10000596 נתונים על התחרות]

קטגוריה:תחרויות טניס ב-1912
1912
קטגוריה:הממלכה המאוחדת: תחרויות טניס
קטגוריה:מלבורן: תחרויות טניס
קטגוריה:1912 בממלכה המאוחדת
קטגוריה:1912 באוסטרליה
אלגברת לי פשוטה למחצה

באלגברה מופשטת, אלגברת לי פשוטה למחצה היא אלגברת לי בעלת רדיקל טריוויאלי. אלגברות לי פשוטות למחצה הן מהאובייקטים החשובים ביותר בתחום, ויש להן מיון מלא. תנאי שקול לפשוטה למחצה נתון על ידי תבנית קילינג.

==הגדרה פורמלית==

תהי <math>L</math> אלגברת לי מעל שדה <math>F</math>. הרדיקל של <math>L</math> הוא האידיאל הפתיר המקסימלי המוכל ב-<math>L</math>. אידיאל כזה קיים ויחיד, מפני שסכום של שני אידיאלים פתירים הוא שוב פתיר. את הרדיקל מסמנים <math>\operatorname{Rad}(L)</math>.

<math>L</math> נקראת פשוטה למחצה אם הרדיקל שלה טריוויאלי: <math>\operatorname{Rad}(L)=0</math>.

==הגדרות שקולות==
התנאים הבאים להיותה של <math>L</math> פשוטה למחצה שקולים:

* תבנית קילינג שלה רגולית.

* כל אידיאל אבלי שלה טריוויאלי.

* כל אידיאל פתיר שלה טריוויאלי.

==כסכום של אלגברות לי פשוטות==
לעיתים מגדירים אלגברת לי פשוטה למחצה כסכום ישר של אלגברות לי פשוטות. ההגדרות שקולות:

משפט: כל אלגברת לי פשוטה למחצה היא סכום ישר של אידיאלים פשוטים שלה. צורה זו הוא יחידה עד כדי שינוי סדר המחוברים.

כמסקנה ממשפט זה, נובע כי כל אלגברת לי פשוטה למחצה <math>L</math> מקיימת <math>[L,L]=L</math>, וכל אידיאל או תמונה אפימורפית שלה פשוטה למחצה. גם נובע כי כל אידיאל של <math>L</math> הוא סכום של אידיאלים פשוטים של <math>L</math>.

תכונה חשובה נוספת היא שהנגזרות של אלגברת לי פשוטה למחצה מתלכדות עם העתקות הצמוד שלה, כלומר כל נגזרת היא מהצורה <math>\operatorname{ad}x</math>.

==ראו גם==
* אידיאל (אלגברת לי)
* אלגברת לי פתירה
* אלגברת לי נילפוטנטית
* תבנית קילינג

==לקריאה נוספת==
<div class="mw-content-ltr">
*Introduction to Lie Algebras and Representation Theory, James Humphreys, p. 11,15,22-23
</div>

==קישורים חיצוניים==
* 

פשוטה למחצה
אורנז'

אורנז (בצרפתית: Orange) היא עיר וקומונה בדרום ממזרח צרפת, הממוקמת כ-21 ק"מ מצפון לאביניון. העיר היא חלק ממחוז ווקלוז שבחבל פרובאנס-אלפ-קוט ד'אזור.

בעיר אורנז' עצמה מתגוררים כ-30,025 תושבים, נכון לשנת 2007.

העיר ידועה בשל הארכיטקטורה הרומית שנשמרה בה, ובפרט בשער הניצחון של אורנז', ובתיאטרון הרומי העתיק של אורנז'. שני אתרים אלו הוכרזו כאתרי מורשת עולמית על ידי אונסק"ו בשנת 1981.

== ערים תאומות ==

* 

==קישורים חיצוניים==

* 

* 
* 

קטגוריה:פרובאנס-אלפ-קוט ד'אזור: ערים
אירי (פנסילבניה)

אירי (באנגלית: Erie) היא עיר הבירה של מחוז אירי במדינת פנסילבניה שבארצות הברית. העיר שוכנת על גדת ימת אירי בצפון מערב המדינה. על פי מפקד האוכלוסין של שנת 2013, מתגוררים בעיר כ-100,671 תושבים. היא העיר הרביעית בגודלה בפנסילבניה, אחרי פילדלפיה, פיטסבורג ואלנטאון. במטרופולין העיר מתגוררים 280,000 תושבים.

בעיר נולד הרב אריק אשרמן.

אירי הוקמה ב-1795 והוכרזה כעיר בשנת 1851.

==ערים תאומות==
לעיר אירי 4 ערים תאומות:
* 
* 
* 
* 

==קישורים חיצוניים==

* 
* 

קטגוריה:פנסילבניה: ערים
קטגוריה:ארצות הברית: ערי נמל פנימיות
קטגוריה:יישובים שהוקמו ב-1795
פרנקפורטר אלגמיינה צייטונג

[[קונראד אדנאואר קורא את העיתון באוגוסט 1961]]
פרנקפורטר אלגמיינה צייטונג (בגרמנית: FAZ - Frankfurter Allgemeine Zeitung; מילולית: "עיתון פרנקפורט הכללי") הוא עיתון יומי בשפה הגרמנית, הנוטה פוליטית לימין-מרכז. העיתון הוא אחד העיתונים הנפוצים ביותר בגרמניה (לאחר הבילד, ה-Süddeutsche Zeitung, הדי ולט והפרנקפורטר רונדשאו) ואחד הנפוצים באירופה המערבית (תפוצתו ב-2013 הייתה 382,000 עותקים). העיתון הוא גם העיתון הגרמני הנפוץ ביותר בקרב קוראי גרמנית מחוץ לגרמניה ומופץ ב-148 מדינות מדי יום. העיתון רואה אור שבע פעמים בשבוע, כאשר ביום ראשון רואה אור גיליון מורחב בשם Frankfurter Allgemeine Sonntagszeitung.

== היסטוריה ==
העיתון נוסד בגרמניה לאחר מלחמת העולם השנייה, על ידי קבוצת עיתונאים, שחלקם עבדו בעבר בעיתון פרנקפורטר צייטונג, שראה אור מאז 1856 ועד שנסגר על ידי השלטון הנאצי ב-1943. גיליונו הראשון של FAZ ראה אור ב-1 בנובמבר 1949. למרות ההערכה הרבה שחשו כלפי העיתון הוותיק, הצהירו מייסדיו במאמר המערכת הראשון שה-FAZ איננו יורשו של הפרנקפורטר צייטונג אלא עיתון חדש.

בראשית העשור הראשון של המאה ה-21 התרחב העיתון, נוסף על מרכזיו בפרנקפורט ובמיינץ נוספו לו סניפים ראשיים במינכן ובברלין. לעיתון International New York Times התווסף בסינדיקציה מוסף בן שמונה עמודים של ה-FAZ באנגלית שישה ימים בשבוע ובו מבחר מתורגם ממאמרי אותו יום. מוסף זה הצטמק בהיקפו ובתפוצתו עד לטבלואיד פעם בשבוע.

==אופי העיתון==
כותרות העיתון מוצגות באופן מסורתי באותיות גותיות ועד 2007 לא הוצגה בו אף תמונה בעמודו הראשי. עיקרון זה נשבר פעמים ספורות, למשל ביום האחדות הגרמנית ב-4 באוקטובר 1990 הוצגה בעמודו הראשון תמונת בניין הרייכסטאג בברלין, וב-12 בספטמבר 2001 הוצגו בו, עקב אסון התאומים, בנייני מרכז הסחר העולמי הקורסים ותמונתו של נשיא ארצות הברית ג'ורג' וו. בוש.

==בהקשר היהודי והישראלי==
העיתון הביע תמיכה בהסכם השילומים ואף הביע תמיכה בעמדת ישראל נגד זו של ממשלת גרמניה במהלך המשא ומתן. עם זאת, העיתון פרסם דו"ח אוהד לתוכנית חלופית הבאה לתת את השילומים שלא דרך מדינת ישראל.

בשנת 1965 יצא העיתון נגד ביטול ההתיישנות על פשעי הנאצים, בטענה שהשינוי לא יביא למשפטים רבים. 

במהלך מלחמת יום הכיפורים סירבה מערכת העיתון לפרסם מאמר פרו-ישראלי כמודעה, בצעד שעורר ביקורת בישראל.

בשנת 1986 פרסם העיתון בהמשכים את "מנוחה נכונה" של עמוס עוז.

== עיתונאים וכותבים מפורסמים ==
* מוחמד אסד
* רפאל זליגמן
* יואכים פסט (שימש גם כעורך)
* כריסטיאן קראכט
* מרסל רייך-רניצקי

== קישורים חיצוניים ==

* 

* 
* [http://www.nytimes.com/2004/01/19/business/media-woes-at-two-pillars-of-german-journalism.html MEDIA; Woes at Two Pillars of German Journalism], הניו יורק טיימס, 19 בינואר 2004
* 

==הערות שוליים==

קטגוריה:גרמניה: עיתונים
קטגוריה:פרנקפורט: תרבות
קטגוריה:עיתונים בגרמנית
שלמה זלמן שך

הרב שלמה זלמן שך (לפעמים בכתיב 'שאך') (יום הכיפורים תר"ז 1846 - י"ח באב תרפ"ט, 1929) היה דיין בבית הדין של תל אביב-יפו וה"מושבות", היישוב העברי המתחדש. מהרוגי פרעות תרפ"ט.

==קורות חיים==
נולד בגורז'ד שבליטא לר' שרגא פייבוש, מצאצאי הש"ך. אמו הייתה צאצאית של הגאון מווילנה. בילדותו למד מרבי לוי שפירא מקובנה, מחבר שו"ת "בית לוי".

עמד בקשרים עם רבי יוסף זכריה שטרן משאוויל ורבי אלכסנדר משה לפידות מראסיין וסייע להם בהתמודדות עם תנועת ההשכלה. לעיתים מזומנות ביקר גם בישיבת טלז אצל רבי אליעזר גורדון, ומסר שם שיעורים מזדמנים כאורח.

התפרנס ממסחר בעצים ותבואה, ומאוחר יותר ממסחר בעורות. עמד בקשרים טובים עם האצולה הנכרית בעירו.
באלול תרס"ד עלה לארץ ישראל והתיישב בשכונת נוה שלום שביפו. גם כאן ניסה לפתוח עסק לעורות, אך העסק נכשל והוא התקיים משארית רכושו שהביא מחו"ל.

התבקש על ידי הרב קוק לשמש כדיין בבית הדין של יפו והמושבות, ומילא את תפקידו בהתנדבות. במקביל, לימד בישיבה שיסד הרב קוק ביפו.

סביב שנת השמיטה תר"ע היה מתומכי היתר המכירה יחד עם הרב קוק. נוסח שטר המכירה בחתימתו לצד הרב קוק מופיע ב'סיני'. במבוא לספר שבת הארץ מאת הראי"ה מובא חידוש הלכתי בשם הרב שך להצדקת מכירת הקרקע לגוי שכבר יושב בארץ. בסיון באותה שנה גיבה את הרב קוק בפומבי כשהותקף על ידי קנאים.

במלחמת העולם הראשונה עם גירוש תל אביב, גלה לפתח תקווה, וכשהתאפשר הדבר חזר ליפו. כשהתעורר הצורך בעקבות המלחמה לערוך בין תושבי פתח תקווה חלוקה צודקת של נטל המס ושל הסיוע הכלכלי מאת השלטון האנגלי החדש, התמנה הרב ש"ז שך לשבת בבית דין עם הרב ישראל אבא ציטרון והרב יוסף גרשון הורביץ להסדרת הנושא, בחסות הרב קוק והרב יעקב מאיר.

באב תרפ"ט שהה להבראה בבית משפחת מקלף במוצא, ונרצח שם בפרעות. נטמן בהר הזיתים.

קובץ לזכרו יצא לאור בשנת תר"ץ.

==משפחתו==
נישא לטובה, בת ר' מנחם מן, עשיר ולמדן מהעיירה כווידאן.

נכדתו, חנה ליזרוביץ, נישאה לאברהם וילנציק, פעיל בהגנה.

==לקריאה נוספת==
*מכמני עוזיאל, בן-ציון מאיר חי עוזיאל, ח"ד עמוד תק-תקב (הספד על הרב ש"ז שך).
*קובץ מאמרי הערכה לצורתו הרוחנית של הרב הגאון הקדוש רבנו שלמה זלמן שך זצ"ל, ערוך ומוצא לאור בידי חתנו מ. ליזרוביץ, תל אביב תר"ץ

==קישורים חיצוניים==
*שד"ר, [http://jpress.org.il/Olive/APA/NLI_heb/SharedView.Article.aspx?href=HARETZ%2F1929%2F09%2F22&id=Ar00604&sk=5E86D390 הרב ר' שלמה זלמן שך ז"ל], הארץ, 22 בספטמבר 1929, עמ' 6
*
* 'ר' שלמה־זלמן ב"ר שרגא־פיבוש ש"ך', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 99 (, תמונה 1297).
*
*
*[http://id.lib.harvard.edu/via/olvwork471494/catalog Rabbi Shlomo Zalman Shach corpse victim of the 1929 Palestine riots in Motza], Harvard University Library - Visual Information Access
*[http://www.hebrewbooks.org/pagefeed/hebrewbooks_org_36712_10.pdf דף לזכרו מתוך הספר חללי בת עמי]
*[http://www.bhol.co.il/forums/topic.asp?topic_id=925621&forum_id=771 דיון אודותיו באתר חדרי חדרים]
==הערות שוליים==

קטגוריה:רבנים ביישוב
קטגוריה:חללי מאורעות תרפ"ט
קטגוריה:יהודים הקבורים בהר הזיתים: חלקת הקדושים
קטגוריה:יפו: אישים
קטגוריה:אנשי העלייה השנייה
קטגוריה:מגורשי תל אביב
קטגוריה:גורז'ד: רבנים
קטגוריה:דיינים ארץ-ישראלים
קטגוריה:ארץ-ישראלים שנולדו ב-1846
קטגוריה:ארץ-ישראלים שנפטרו ב-1929
קטגוריה:ישיבת הרב קוק ביפו
זולאג

זולאג (בגרמנית Sulegg) הוא הר ברכס האלפים הברניים המתנשא לגובה של 2,413 מטר מעל פני הים, וממוקם בקנטון ברן בשווייץ.

==גאוגרפיה==
ההר ממוקם ברכס המפריד בין העמקים סקסה (Saxettal) וסוס (Soustal) בצדו השמאלי של עמק לאוטברונן (Lauterbunnen valley), למרגלותיו בעמק סקסה נמצאת העיירה סקסטן (Saxeten).

על מדרונו המזרחי נמצא אגם סולסיולי (Sulsseewli) ובדרומו מעט גבוה יותר אגם סולסיולי העליון (Obers Sulsseewli).

בהמשך הרכס מדרום נמצא הר השוואלמר (Schwalmere). מעבר לעמק לאוטברונן בצדו המזרחי נמצא הר מנליכן ובצדו המערבי מעבר לעמק סקסה ההר מורגנברגהורן.

==קישורים חיצוניים==

* [http://www.hikr.org/dir/H%C3%B6ji_Sulegg_5256/ זולאג באתר Hikr]

קטגוריה:האלפים הברניים
קטגוריה:ברן (קנטון): הרים
קטגוריה:הרמה הברנית: הרים
היחידה לאבטחת התחבורה הציבורית

היחידה לאבטחה תחבורה ציבורית היא יחידת סמך שפעלה בשיתוף משרד התחבורה ומשטרת ישראל בשנים 1994–2007, ואשר הוקמה מחדש בשנת 2014.

היחידה הוקמה בעקבות גל הפיגועים באוטובוסים ב-1994 בו נרצחו 35 ישראלים: הפיגוע בתחנת אגד בעפולה (6 באפריל), הפיגוע בתחנה מרכזית חדרה (13 באפריל), והפיגוע בקו 5 בתל אביב (19 באוקטובר).

בשיאה מנתה היחידה 750–800 מאבטחים, 50 ניידות ו-15 צוותי כלבנים. עלות היחידה הייתה 90 מיליון שקלים לשנה והיא מומנה בחציה על ידי תקציב משרד התחבורה ובחציה האחר על ידי העלאת תעריפי התחבורה הציבורית.

בשיא פעילותה, בשנת 2005, הצליחו שני מאבטחים לסכל פיגוע בבאר שבע ומנעו את האסון בגופם, כאשר התנפלו על מחבל מתאבד והתפוצצו יחד איתו. פעולתם מנעה פגיעה בעשרות נוסעים.

בדצמבר 2007, לאחר ששככו רוחות האינתיפאדה השנייה ובעקבות עבודה של המטה ללוחמה בטרור, שהמליצה על סגירת היחידה בעקבות השינויים בהערכת המצב לגבי גדר ההפרדה וקשיים בתפיסה התפעולית של האבטחה, החליטה הממשלה על פירוק היחידה. בעת פירוקה מנתה היחידה כ-170 מאבטחים.

ההחלטה על פירוק היחידה לוותה בהתנגדות ובביקורת עזה מצד חברות האוטובוסים וחלק מאנשי הביטחון. בעקבות פירוק היחידה, חויבו בעלי התחנות המרכזיות להציב שמירה ובידוק.

עקב פרוץ המהומות בקרב הפלסטינים וערביי ישראל בשנת 2015 הוחלט בהצעת שר התחבורה ישראל כ"ץ להקים מחדש את היחידה עם 300 מאבטחים, בנוסף לביצוע הדרכה והכשרת 10,000 נהגי אוטובוסים בקרב מגע וזיהוי חשודים.

בנובמבר 2019 הוחלט על סגירת היחידה עקב מחסור בתקציב.

==הערות שוליים==

קטגוריה:ישראל: תחבורה ציבורית
קטגוריה:משרד התחבורה והבטיחות בדרכים
קטגוריה:יחידות משטרת ישראל
קטגוריה:טרור פלסטיני
פיאצלה רומא

פיאצלה רומא (באיטלקית: Piazzale Roma) היא כיכר בכניסה לעיר ונציה, איטליה. הכיכר מתחילה עם סיום גשר החירות המחבר בין העיר ונציה למסטרה. הכיכר היא מהכיכרות החשובות בעיר, היות שהיא מהמקומות הבודדים בעיר כולה בה מותרת כניסת כלי רכב ואוטובוסים (בנוסף לכיכר מותרת הנסיעה בכלי רכב רק באי טרונקטו), כך שכל התחבורה הציבורית היבשתית יוצאת מכיכר זו (למעט הרכבת, היוצאת מתחנת ונציה סנטה לוצ'יה הסמוכה). בנוסף, בכיכר תחנות ואפורטו המקשרות את הכיכר עם רחבי העיר.

מהכיכר יוצאים קווי אוטובוס המקשרים את העיר עם נמל התעופה הבינלאומי ונציה מרקו פולו ונמל התעופה טרוויזו, וכן חשמלית המחברת את העיר עם מסטרה.

בין הכיכר לבין תחנת הרכבת סנטה לוצ'יה הקרובה מחבר גשר החוקה, בעיצובו של האדריכל סנטיאגו קלטרווה. הגשר נבנה בשנת 2008, ומיועד להולכי רגל בלבד. בנוסף, מחבר המונורייל של ונציה את הכיכר לתחנת הרכבת.

==קישורים חיצוניים==

==הערות שוליים==

קטגוריה:ונציה: כיכרות
רומא
ג'וליה לוי בוקן

ג'וליה לוי-בוקן (בצרפתית: Julia Levy-Boeken; נולדה ב-3 בינואר 1985) היא שחקנית ישראלית-צרפתייה.

== ביוגרפיה ==
לוי-בוקן נולדה בפריז שבצרפת. אביה הוא מפיק הסרטים ההולנדי לודי בוקן, ואימה היא העיתונאית הצרפתייה אנט לוי-ווילארד. לוי בוקן למדה משחק וריקוד בצרפת.

== קריירה ==
בשנת 2007 החלה לשחק בעונה השנייה של הטלנובלה הישראלית "האלופה" בתפקיד ניקי גודאר, בחורה שמתאהבת בגיבור הסדרה סער פדידה (יהודה לוי). 

שיחקה בתפקידים קטנים בסרטים בינלאומיים ובסדרות כמו "מלקולם באמצע", "זהות בדויה", "הפמליה" והסרט "מלחמת העולם Z" לצד בראד פיט. 

בשנת 2008 השתתפה במיני-סדרה של ערוץ 2 "אלטלנה", שביים אלי כהן לתסריט של מוטי לרנר. בשנת 2009 שיחקה בסרט האמריקאי "רוד טריפ 2: ביר פונג" בתפקיד ג'נה, ושיחקה בתפקיד ראשי בסדרה הישראלית "לחיות מחדש" של הבמאי חיים בוזגלו, אודות ספינת המעפילים יהודה הלוי. 

בשנת 2011 שיחקה במיני-סדרה "אדמה" שכתב וביים רני בלייר ל-HOT3, וגילמה את דמותה הצעירה של אוולין הגואל. בשנת 2012 גילמה את החשפנית סטפני בסדרת הפשע הישראלית "אלנבי" בערוץ עשר, המבוססת על ספרו רב-המכר של גדי טאוב באותו השם, "אלנבי".

בשנת 2014 השתתפה בתוכנית הדוקו-ריאליטי "היחידה" ב-HOT3, לצידם של אילנית לוי, רגב הוד ודריק שארפ. באותה שנה התארחה בסדרה הקומית של זכיינית ערוץ 2 - רשת "עממיות" בתפקיד בריג'יט. 

בשנת 2016 שיחקה בסרטו של איוואן אטאל, "היהודים הם בכל מקום". בשנת 2019 הצטלמה לסרט "נלסון" שביים וכתב אביה.

== קישורים חיצוניים ==

* 
* 
* 
* 

קטגוריה:שחקניות קולנוע וטלוויזיה ישראליות
קטגוריה:משתתפי היחידה (תוכנית טלוויזיה ישראלית)
קטגוריה:ישראליות שנולדו ב-1985
קטגוריה:ישראלים שנולדו ב-1985
יוסי יהושוע

פאנל במסגרת אירוע "תוכנית הניצחון הישראלי" בהנחיית [[מעיין אדם. (): אדם, יוסי יהושוע, אטילה שומפלבי, ויואב לימור, ינואר 2020]]
יוסי (יוסף) יהושוע (נולד ב-25 במרץ 1976) הוא עיתונאי ישראלי. משמש ככתב לענייני צבא וביטחון של ידיעות אחרונות וערוץi24NEWS במהדורה בעברית.

== קורות חיים ==
יהושוע נולד בנהריה וגדל במעלה אפרים. עם גיוסו לצה"ל התנדב לחטיבת הצנחנים והתקבל לפלוגת ההנדסה החטיבתית. עבר מסלול הכשרה כלוחם וקורס מ"כים חי"ר ולקח חלק בלחימה בדרום לבנון. יהושוע הוא בוגר בית הספר "כותרת" לעיתונות ותקשורת. במהלך הלימודים בכותרת החל לפרסם כתבות בנושאי צבא וביטחון.

יהושוע הצטרף לידיעות אחרונות בשנת 2000. בתחילת דרכו שימש ככתב מוניציפלי לאזור תל אביב-יפו אז חשף כי דגים שנמכרים בשוקי העיר מכילים חומרים מסרטנים שמקורם בשפד"ן, וכן פרסם את סיפור האפליה בבית הספר "צייטלין" בתל אביב. מאז 2003 משמש ככתב הצבאי של העיתון.

חשיפתו הראשונה ככתב צבאי, עוד בעת לימודיו האקדמיים, היה כשפרסם בעיתון כי בשיחת מוטיבציה עם חייליו קרא מפקד חטיבת גולני, אל"ם שמואל זכאי, ל"ארבע אמהות" "ארבע סמרטוטות". עם חשיפות נוספות של יהושוע נמנות בנק ההשקעות ביחידת החץ, הקשר האירני של מספנות טיסנקרופ המייצרות את הצוללות הישראליות; חשיפת התמלילים מדיוני הקבינט לפני ובמהלך מבצע צוק איתן; פסילת שני מפקדי טייסות לאחר שנכשלו בבדיקת פוליגרף. יהושוע אף היה הכתב האחרון שראיין את הטייסת סרן תמר אריאל שנהרגה במפולת שלגים בנפאל, הראיון התפרסם לאחר מותה.

יהושוע מתמקד בסיפורי חדשות "גדולים". הוא כותב יותר חדשות ופחות כתבות מגזין. בנוסף, יהושוע נמנע מכתיבה על ענייני פרט ובנושא מצוקות חיילים (במשך שנים ארוכות הכתבת הצבאית כרמלה מנשה טיפלה בנושאים אלו עבור ידיעות). הוא סיקר את מלחמת לבנון השנייה, מבצע עופרת יצוקה, מבצע עמוד ענן ומבצע צוק איתן.

בעת מבצע צוק איתן הצטרף יהושוע אל מח"ט גבעתי עופר וינטר בכניסה לאזור רפיח וליווה את הכוחות מהסיירת החטיבתית. המפגש עם הקצינים בחזית, ובעיקר בניה שראל והדר גולדין הותיר על יהושוע רושם עז. הוא צילם אותם וכתב עליהם בעיתון. יומיים אחר כך נהרגו בניה והדר. יהושוע ממשיך ללוות את משפחות גולדין ושראל גם היום.

ביוני 2024 פורסם שמצטרף לערוץ החדשות i24NEWS וישמש הפרשן הצבאי של הערוץ בנוסף לעבודתו בידיעות אחרונות וב-ynet.

== חיים אישיים ==
יהושוע גרוש ואב לשניים. הוא בזוגיות עם ירדן הראל ומתגורר ברמת גן.

==קישורים חיצוניים==

==הערות שוליים==

קטגוריה:פרשנים צבאיים ישראלים
קטגוריה:כתבים צבאיים ישראלים
קטגוריה:עיתונאים חוקרים ישראלים
קטגוריה:סגל ידיעות אחרונות
קטגוריה:סגל i24NEWS
קטגוריה:רמת גן: אישים
קטגוריה:בוגרי כותרת - בית ספר לעיתונאות ולתקשורת
קטגוריה:ישראלים שנולדו ב-1976
קטגוריה:מעלה אפרים: אישים
קרל הייסלר

קרל הייסלר
קרל הייסלר (בגרמנית: Carl or Karl Heissler; 18 בינואר 1823 - 13 בנובמבר 1878) היה כנר וויולן אוסטרי.

==חייו==
הייסלר למד אצל יוזף הלמסברגר, מתיאס דורסט ויוזף בהם באקדמיה של "אגודת ידידי המוזיקה של וינה". ב-1841 התקבל לתזמורת האופרה של וינה ומשנת 1843 היה חבר גם בתזמורת החצר הקיסרית.

החל ב-1849 ניגן כינור שני ברביעיית לאופולד יאנזה. יוזף הלמסברגר הבן, בנו של מורו, הקים רביעייה ופיטר את קרל הייסלר כדי לצרף אותו לקבוצתו. הקבוצה החדשה נקראה רביעיית הלמסברגר.

הייסלר לימד בקונסרבטוריון של וינה, ובין תלמידיו היו יוליוס וינקלר, ארנולד רוזה, האנס וסלי ופרנץ שאלק.

הייזלר היה המנהל הראשון של האגודה התזמורתית של אגודת ידידי המוזיקה בווינה (1869), מי שבנתה את המוזיקפראיין הווינאי.

מחליפו בתפקיד היה אנטון רובינשטיין (1871) והבא אחריו יוהנס ברהמס.

==לקריאה נוספת==
<div class="mw-content-ltr">
* http://books.google.com/books?id=07f0MCZusp8C&q=heissler+carl#v=onepage&q=heissler&f=false
* [http://books.google.com/books?id=07f0MCZusp8C Johannes Brahms: Life and Letters] / Selected and annotated by Styra Avins. — Oxford University Press, 2001. — Page 419.
</div>

==קישורים חיצוניים==

* [http://en.inforapid.org/index.php?search=Carl%20Heissler עץ מידע תמציתי על קרל הייסלר]

==הערות שוליים==

קטגוריה:כנרים אוסטרים
קטגוריה:ויולנים
קטגוריה:מורים למוזיקה באוסטריה
קטגוריה:ילידי 1823
קטגוריה:נפטרים ב-1878
Elegeion

אלג'יון (באנגלית: Elegeion) היא להקת דום מטאל גותי מאוסטרליה. היא בעיקר פרויקט של קוואן, ושאר המוזיקאים בה צורפו רק להקלטות. הלהקה הוציאה שני אלבומי אולפן מלאים ועוד מספר דמואים ומיני-אלבומים (EP).

הלהקה מנגנת דום מטאל גותי איטי, מלודי ואווירתי המושפע מבלאק מטאל ובו היא משלבת אלמנטים של מטאל גותי ומוזיקה קלאסית הכוללים שירה נשית, פסנתר, כינור וצ'לו. ריפי הגיטרות מושפעים מבלאק מטאל. הסגנון הכללי של הלהקה מושפע מלהקות דום מטאל ומטאל גותי בהן My Dying Bride, ו-Disembowelment ו-The Third and the Mortal, בתוספות אלמנטים סימפוניים יותר.

== דיסקוגרפיה ==
<div class="mw-content-ltr">
{|
|-
|
<div class="mw-content-ltr">
;Induction to Eternal Rest...
Demo, 1996 - Self Release
#Beyond Despair
#Silent Cries

;Odyssey Into Darkness
EP, 1997 - Candlelight Records
#Etiolation
#Beyond Despair
#Silent Cries

;Through the Eyes of Regret
CD, 2001 - Modern Invasion Music
#Silence 2:07
#Through the Eyes of Regret 9:33
#Oration of Indifference 10:46
#Thoughts 14:12
#Etiolation 1:30
#A Rare Moment 6:07
#Pain And Elation 0:15
#Depleted 9:12
#For Eternity 1:57

;For Blacker Things
EP, 2003 - Unreleased
#Memento Mori
#Mystically Burning

;The Last Moment
CD, 2005 - Dark Symphonies
#The Last Moment
#Scars
#Solitude
#Taste
#Heaven’s Torment
#Wallow
#Confusion

;Reignstorm
Single, 2011 - Online Release on Bandcamp
#Reignstorm 15:43
</div>
|}
</div>

== חברי הלהקה ==
=== חברים נוכחיים ===

* אנתוני קוואן "קוואן" - גיטרה, בס, שירה

=== חברים לשעבר ===

* "דידדונה" - שירה נשית ופסנתר (2011-2012)
* סקוט ויליאמס "סאדוקוט" - גיטרות (2005-2011)
* אוניל אלכסנדר "גאז" - תופים
* ג'יימס וולברידג' - בס (1995-1997) ובס, גיטרה אקוסטית ותופים (2004)
* מיילס בארלו - תופים (1995-1996)
* נטשה מרטינצ'יץ' - שירה נשית (1996, 2000)
* איאן האנטלי - בס (2006)
* כריס קוואן - תופים (2006)

== קישורים חיצוניים ==

=== מידע וסקירות ===
* [http://www.metalstorm.net/bands/band.php?band_id=382&bandname=Elegeion Elegeion ב-Metal Storm]
* [http://www.lordsofmetal.nl/showinterview.php?id=1089 Elegeion ב-Lords of Metal]

== הערות שוליים ==

קטגוריה:להקות דום מטאל
קטגוריה:להקות מטאל גותי
קטגוריה:להקות אוסטרליות
ויקיפדיה ההונגרית

ויקיפדיה ההונגרית היא הגרסה בשפה ההונגרית של מיזם ויקיפדיה. האתר הושק ב-8 ביולי 2003 (היום בו הושקה ויקיפדיה העברית), וחצה את הרף של 400,000 ערכים בדצמבר 2016.

נכון ל-{{יום מקומי}} ב{{שם חודש מקומי}} {{שנה מקומית}} ישנם בו ערכים ו- משתמשים פעילים.

נכון לדצמבר 2023, ויקיפדיה ההונגרית דורגה במקום ה-29 בעולם מבחינת כמות הערכים בה. מדד העומק שלה, המהווה מדד גס לאיכות הערכים, עומד על 60.69 בלבד.

==היסטוריה==

דף הערך הראשון של ויקיפדיה ההונגרית הוקם למעשה ב-5 בספטמבר 2001 על ידי לארי סנגר, מחלוצי פרויקט ויקיפדיה, שיצר את כתובת האינטרנט http://hu.wikipedia.com. במשך חודשים רבים האתר הכיל מעט מאוד תוכן וסבל מהשחתות רבות.

ויקיפדיה ההונגרית, כפי שהיא מוכרת כיום בעולם, הושקה מחדש על ידי פטר גרביי ב-8 ביולי 2003. באותו יום, העמוד הראשי הכיל טקסט בהונגרית, כלל ממשק משתמש הונגרי וכתובתו הייתה http://hu.wikipedia.org. מאז ההשקה המחודשת המיזם צמח בצורה יציבה, ודורג במקום ה-34 בעולם מבחינת גודלו בשנת 2003 ובמקום ה-18 בדצמבר 2005. האתר אף הגיע להיות מדורג במקום ה-17 בעולם בדצמבר 2009, ובמקום ה-19 בספטמבר 2011.

ב-14 בינואר 2013, ויקיפדיה ההונגרית הייתה לוויקיפדיה הראשונה שעשתה שימוש בויקינתונים.

===ציוני דרך===

סמליל ויקיפדיה ההונגרית לרגל הערך ה-400,000

ויקיפדיה ההונגרית עברה את הרף של 50,000 ערכים ב-7 בפברואר 2007. הרף של 100,000 ערכים נחצה ב-17 ביולי 2008, והרף של 150,000 ערכים ב-25 בדצמבר 2009, אז עקפה ויקיפדיה זו את האנציקלופדיה המודפסת הגדולה ביותר בשפה ההונגרית. הרף של 200,000 ערכים נחצה בספטמבר 2011, ולכבוד האירוע הוחלף הסמליל של המיזם במונה אנלוגי המורה על 200,000. ב-15 בדצמבר 2016 חצה מספר הערכים במיזם את סף 400,000 הערכים.

ב-17 ביוני 2010, מספר הערכים המומלצים במיזם הגיע ל-500.

==קישורים חיצוניים==

* 

==הערות שוליים==

הונגרית
קטגוריה:אתרי אינטרנט שהושקו ב-2003
קטגוריה:הונגרית
קטגוריה:הונגריה: חינוך
דאריו סביטאניץ'

דאריו סביטאניץ (נולד ב-16 במאי 1984) הוא כדורגלן עבר ארגנטינאי-קרואטי בעמדת החלוץ.

==קריירה==
סביטאניץ' התחיל את הקריירה שלו במחלקת הנוער של באנפילד. ב-20 בדצמבר 2003 הוא ערך את הופעת הבכורה שלו בקבוצה הבוגרת בגיל 19 בהפסד 1–3 נגד אולימפו. ב-27 באפריל 2007 הוא הבקיע שלושער בניצחון 0–4 נגד ניואל'ס אולד בויס. במהלך עונת הקלאסורה של שנת הוא הבקיע 13 שערים.

לאחר סיום העונה, סביטאניץ' חתם באייאקס אמסטרדם בתור מחליפו של קלאס יאן הונטלאר. ב-12 בדצמבר 2008 הוא הבקיע את שער הבכורה שלו במועדון נגד נאק ברדה. ב-1 בינואר 2010 הושאל לפצ'וקה המקסיקנית עד לסיום העונה, הוא זכה עם המועדון בליגת האלופות של CONCACAF. ב-3 בנובמבר 2010 הוא חזר לאייאקס וזכה עם המועדון באליפות הראשונה שלהם לאחר 7 שנים.

ביולי 2011 סביטאניץ' הושאל לבוקה ג'וניורס עד לסיום העונה. ב-28 באוגוסט 2011 הוא הבקיע את שער הבכורה שלו נגד סן לורנסו. הוא זכה עם המועדון בטורניר האפרטורה של שנת , והגיע עם המועדון לגמר גביע הליברטדורס בעונת שם הפסידו לקורינתיאנס.

ב-25 ביולי 2012 הוא חתם ל-3 שנים בניס הצרפתית. ב-5 בינואר 2015 חזר לפצ'וקה.

כיום משחק בקבוצת ראסינג קלוב הארגנטינאית.

==תארים==
; פצ'וקה
*ליגת האלופות של CONCACAF: 

; אייאקס אמסטרדם
*אליפות הולנד: 

; בוקה ג'וניורס
*אליפות ארגנטינה: אפרטורה 
*גביע ארגנטינה: 

==קישורים חיצוניים==

קטגוריה:יהודים ארגנטינאים
קטגוריה:חלוצי כדורגל ארגנטינאים
קטגוריה:כדורגלנים ארגנטינאים
קטגוריה:כדורגלנים יהודים
קטגוריה:כדורגלני ראסינג קלוב
קטגוריה:כדורגלני באנפילד
קטגוריה:כדורגלני אייאקס
קטגוריה:כדורגלני פצ'וקה
קטגוריה:כדורגלני בוקה ג'וניורס
קטגוריה:כדורגלני ניס
קטגוריה:ספורטאים ארגנטינאים בהולנד
קטגוריה:ספורטאים ארגנטינאים במקסיקו
קטגוריה:ספורטאים זרים בארצות הברית
קטגוריה:ספורטאים ארגנטינאים בצרפת
קטגוריה:ארגנטינאים שנולדו ב-1984
קבר בני חסן

ציור קיר מקבר בני חסן שבה מתוארת שיירת [[נוודים שמיים יורדת למצרים, אחד מהם מוזכר בשמו: "אבישה" (או "אבישר") המכונה "חקה-חסת" (החיקסוס) - 'שליט ארץ זרה' בשפה המצרית הקדומה.]]
קבר בני חסן הוא אתר קבורה מצרי קדום, הממוקם במרכז מצרים, בין לוקסור לקהיר. האתר שימש כעיר המתים של הרמופוליס הממוקמת מעבר לנילוס. האתר שימש בעיקר בסביבת שנת 1900 לפני הספירה, בתקופת הממלכה התיכונה, שבשלטון השושלת ה-12.

הקברים חפורים בצוקים שממזרח לנילוס, ושייכים למחוז אנוקס הקדום, הקברים בעיקר מתקופת השושלות ה-11 וה-12, תקופה שלא נותרו ממנה הרבה שרידים ארכאולוגיים, מה שהופך את האתר לחשוב מאוד להבנת תולדות התקופה. בתקופה זו לראשונה אנו מוצאים ציורים העוסקים בנושאים ריאליסטיים, ולא רק בנושאי דת ומיתוס. כמו כן הציורים נעשו לראשונה על ידי תמשיח, ללא תבליטים ותחריטים. בצד תפילות לרע ולאמון, מתוארים גם מחזות היאבקות, ומשחקים מחיי היום יום במצרים העתיקה.

הקברים הקדומים בבני חסן עשויים בתוך אולם מרכזי גדול. הקברים היותר מאוחרים עשויים באולם סטיו עם עמודים, והמאוחרים ביותר מכילים גם חדרון ובו מזבח, כאשר הכניסה אליו מקושטת בשני עמודים.

מלבד הקברים מכיל אתר בני חסן גם מקדש תת-קרקעי שנבנה על ידי חתשפסות, ובהמשך הוקדש לארטמיס היווני, בהתאם לתרבות העיר הסמוכה הרמופוליס.

אחד הציורים מבני חסן שהתפרסם ביותר, הוא הציור מקברו של הפקיד המצרי חנומ-חותפ. בציור נראית שיירת סוחרים שמיים הבאה למצרים, כשבכליהם תכשירי איפור וסדקית, ובהם גברים ונשים לבושים בכותנות צבעוניות ומטלטלים לצידם. הציור מצוי היום במוזיאון הבריטי. הציור מלמד על סחר בין כנען למצרים באותה עת. היו שהשוו את השיירה הזו, לשיירת הסוחרים השמיים ה"נושאת צרי ולוט" המוזכרת בבראשית ל"ז 25 כזו שמכרה את יוסף למצרים.

==קישורים חיצוניים==

* מאוריסיו אזרצקי, [http://mauricioeretzisrael.wordpress.com/category/%D7%90%D7%A8%D7%9B%D7%99%D7%90%D7%95%D7%9C%D7%95%D7%92%D7%99%D7%94/17-%D7%AA%D7%A7%D7%95%D7%A4%D7%AA-%D7%94%D7%91%D7%A8%D7%95%D7%A0%D7%96%D7%94-%D7%94%D7%AA%D7%99%D7%9B%D7%95%D7%A0%D7%94/ תקופת הברונזה התיכונה].
* 

==הערות שוליים==

קטגוריה:מצרים: אתרים ארכאולוגיים
קטגוריה:קבורה
תבנית צופה

תבנית צופה (באנגלית: Observer Design Pattern) היא תבנית עיצוב שבה אובייקט הייחוס מחזיק רשימה של אובייקטים תלויים בו (מקושרים אליו) אשר כל אחד מהם נקרא צופה לגביו. אובייקט הייחוס "מודיע" לצופים עליו על שינויים המתרחשים בו, כגון שינוי ערך של פרמטר, בדרך כלל על ידי קריאה לאחת מהפונקציות שלהם.

== שימושים ==
תבנית הצופה משמשת בעיקר לייזום טיפול מבוזר באירועים (Events). תבנית העיצוב צופה נפוצה במיוחד ומשמשת באופן נרחב כמעט בכל ממשק משתמש ובספריות רבות המספקות תשתיות.

== מבנה ==
[[UML של תבנית צופה]]

== יתרונות וסיכונים ==
שימוש בתבנית צופה מאפשר לנו צימוד רפוי, אובייקט הייחוס אינו צריך לדעת דבר על האובייקטים התלויים בו.

במקרים מסוימים עלולה להיווצר זליגת זיכרון אם נוצרים צופים רבים ולא זוכרים "להרוג" את הקישור לצופים. מקרה נוסף, הוא האפשרות שבה אובייקט הייחוס ישלח עדכון לא רלוונטי לאחד או יותר מהאובייקטים התלויים בו.

==דוגמה==

להלן דוגמת בשפת Java שבה קלט המקלדת מטופל עבור כל שורה באמצעות תבנית צופה. הדוגמה מבוססת על שימוש בספריות [http://docs.oracle.com/javase/8/docs/api/java/util/Observer.html <tt>java.util.Observer</tt>] ו-[http://docs.oracle.com/javase/8/docs/api/java/util/Observable.html <tt>java.util.Observable</tt>]. כאשר ניתן קלט של מחרוזת ל-System.in, נקראת הפונקציה <code>notifyObservers</code>, שמיידעת את כל הצופים על האירוע (הקלט), באמצעות קריאה לפונקציית 'update' שלהם.

<syntaxhighlight lang="java">
import java.util.Observable;
import java.util.Scanner;

class EventSource extends Observable implements Runnable {
 public void run() {
 while (true) {
 String response = new Scanner(System.in).next();
 setChanged();
 notifyObservers(response);
 }
 }
}
</syntaxhighlight>
<syntaxhighlight lang="java">
import java.util.Observable;
import static java.lang.System.out;

class MyApp {
 public static void main(String[] args) {
 out.println("Enter Text >");
 EventSource eventSource = new EventSource();

 eventSource.addObserver((Observable obj, Object arg) -> { 
 out.println("\nReceived response: " + arg);
 });

 new Thread(eventSource).start();
 }
}
</syntaxhighlight>

==קישורים חיצוניים==

קטגוריה:תבניות עיצוב
בארו (בבלי)

בארו (בתעתיק מאכדית: BĀRÛ), היה סוג של קוסם ומנחש, שמקובל היה בצפון מסופוטמיה להזמינו ללכת לפני הצבא היוצא לקרב, ה'בארו' היו מקריבים קרבנות, הולכים לפני מחנה האויב, ומנסים לזרוע בו הרס ובלבול על ידי כחות מאגיים.

ה'בארו' מוזכר כבר בתעודה מימי חמורבי, והיו שהשוו את תפקידו לתפקיד בלעם בן-בעור המתואר ב. אצל הערבים הקדומים הייתה דמות דומה, של ה'שאער' ההולך לפני השבט למלחמה ומקלל את האויב קללות נמרצות ולועג לו.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מסופוטמיה
קטגוריה:מאגיה